KAUNO MIESTO SAVIVALDYBĖS TARYBA

SPRENDIMAS

DĖL STATINIŲ, KURIUOSE TEIKIAMOS AUTOMOBILIŲ PLOVIMO PASLAUGOS, VIETOS KAUNO MIESTO SAVIVALDYBĖS TERITORIJOJE

2019 m. vasario 26 d. Nr. T-60

Kaunas

Vadovaudamasi Lietuvos Respublikos vietos savivaldos įstatymo 6 straipsnio 19 ir 20 punktais, statybos techniniu reglamentu STR 1.01.03:2007 „Statinių klasifikavimas“, patvirtintu Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“, statybos techninio reglamento STR 2.02.02:2004 „Visuomeninės paskirties statiniai“, patvirtinto Lietuvos Respublikos aplinkos ministro 2004 m. vasario 27 d. įsakymu Nr. D1-91 „Dėl statybos techninio reglamento STR 2.02.02:2004 „Visuomeninės paskirties statiniai“ patvirtinimo“, 1 priedu, siekdama suderinti fizinių ir juridinių asmenų interesus dėl teritorijos naudojimo ir veiklos plėtojimo, užtikrinti Kauno miesto gyventojų sveiką, saugią, darnią gyvenamąją aplinką ir visavertes gyvenimo sąlygas, sumažinti galimą neigiamą poveikį aplinkinėms teritorijoms, Kauno miesto savivaldybės taryba n u s p r e n d ž i a :

Nustatyti, kad atstumas nuo žemės sklypų ribų, kuriuose projektuojami ir statomi paslaugų paskirties statiniai – plovyklos, turi būti ne mažesnis kaip 50 m iki mokyklų, ikimokyklinio ugdymo įstaigų, asmens ir visuomenės sveikatos priežiūros įstaigų, gyvenamosios paskirties pastatų.

Savivaldybės meras	Visvaldas Matijošaitis